CELEX: 62013FN0005
Language: el
Date: 2013-01-15 00:00:00
Title: Υπόθεση F-5/13: Προσφυγή της 15ης Ιανουαρίου 2013 — ΖΖ κατά Επιτροπής

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/29
            
         Προσφυγή της 15ης Ιανουαρίου 2013 — ΖΖ κατά Επιτροπής
   (Υπόθεση F-5/13)
   2013/C 123/51
   Γλώσσα διαδικασίας: η αγγλική
   
      Διάδικοι
   
   
      Προσφεύγων: ΖΖ (εκπρόσωποι: J. Grayston, G. Pandey, M. Gambardella, δικηγόροι)
   
      Καθής: Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί μη εγγραφής του προσφεύγοντος στον πίνακα επιτυχόντων του διαγωνισμού EPSO/AD/205/10.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 9 Μαρτίου 2012 απόφαση της εξεταστικής επιτροπής και της Ευρωπαϊκής Υπηρεσίας Επιλογής Προσωπικού (στο εξής EPSO), κοινοποιηθείσα στον λογαριασμό EPSO, με την οποία επιβεβαιώθηκε ότι το όνομα του προσφεύγοντος δεν θα περιλαμβανόταν στον πίνακα επιτυχόντων του διαγωνισμού (διαγωνισμού EPSO/AD/205/10 (τελωνειακός τομέας/φορολογία) και η οποία αποτελούσε την απάντηση στην αίτηση «επανεξετάσεως των τεστ λογικής» την οποία είχε υποβάλει ο προσφεύγων·
            
         
               —
            
            
               να ακυρώσει την από 23 Δεκεμβρίου 2011 απόφαση της εξεταστικής επιτροπής και της EPSO, κοινοποιηθείσα στον λογαριασμό της EPSO, με την οποία ανακοινώθηκε στον προσφεύγοντα ότι το όνομά του δεν είχε περιληφθεί στον «πίνακα επιτυχόντων» (τράπεζα δεδομένων των επιτυχόντων υποψηφίων), καθόσον δεν είχε συγκεντρώσει την απαραίτητη βαθμολογία στα τεστ προφορικής λογικής·
            
         
               —
            
            
               να ακυρώσει τη μηδέποτε κοινοποιηθείσα στον προσφεύγοντα σιωπηρή απόφαση της EPSO και της εξεταστικής επιτροπής να μην του κοινοποιηθούν τα έγγραφα που είχε ζητήσει με επιστολή της 31ης Δεκεμβρίου 2011 (αίτηση προσβάσεως)·
            
         
               —
            
            
               να ακυρώσει τη σιωπηρή απόφαση της EPSO περί απορρίψεως της διοικητικής ενστάσεως που υπέβαλε ο προσφεύγων δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης·
            
         
               —
            
            
               να ακυρώσει την προκήρυξη διαγωνισμού EPSO/AD/205/10 (τελωνειακός τομέας/φορολογία) που δημοσιεύθηκε στην ΕΕ C 292 Α/1 της 28ης Οκτωβρίου 2010·
            
         
               —
            
            
               να ακυρώσει στο σύνολό του τον «πίνακα επιτυχόντων του διαγωνισμού EPSO/AD/205/10 (τελωνειακός τομέας/φορολογία)» που δημοσιεύθηκε στην ΕΕ C 22 Α/1 της 27ης Ιανουαρίου 2012·
            
         
               —
            
            
               να καταδικάσει την Επιτροπή στα δικαστικά έξοδα του προσφεύγοντος.